Ministru kabineta noteikumu „Grozījumi Ministru kabineta 2011.gada 1.marta noteikumos Nr.170 „Noteikumi par darbības programmas „Cilvēkresursi un nodarbinātība” papildinājuma 1.4.1.1.1.apakšaktivitāti „Kompleksi atbalsta pasākumi iedzīvotāju integrēšanai sabiedrībā un darba tirgū”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 1.marta noteikumos Nr.170 „Noteikumi par darbības programmas „Cilvēkresursi un nodarbinātība” papildinājuma 1.4.1.1.1.apakšaktivitāti „Kompleksi atbalsta pasākumi iedzīvotāju integrēšanai sabiedrībā un darba tirgū””” (turpmāk – MK noteikumu projekts) izstrādāts saskaņā ar Labklājības ministrijas (turpmāk – LM) rosinātajiem grozījumiem darbības programmas „Cilvēkresursi un nodarbinātība” papildinājumā (turpmāk – DPP) un Ministru kabineta 17.12.2013. sēdes protokola Nr.67 92.§ 2., 5.un 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Lai nodrošinātu Ministru kabineta 17.12.2013. sēdes protokola Nr.67 92.§:* 5.punktā noteiktā (Labklājības ministrijai līdz 2014.gada 1.oktobrim organizēt zinātniska pētījuma īstenošanu par jauniešu, kas nemācās, nestrādā un neiegūst arodu, profilu un aktivizācijas iespējām, piesaistot Ekonomiskās sadarbības un attīstības organizācijas (turpmāk ‑ OECD) ekspertīzi) un 6.punktā noteiktā (atbalstīt zinātniskā pētījuma finansēšanu no Labklājības ministrijai pieejamiem Eiropas Sociālā fonda līdzekļiem un Labklājības ministrijai līdz 2014.gada 14.februārim iesniegt izskatīšanai Ministru kabinetā grozījumus DPP un attiecīgajos normatīvajos aktos, kas nosaka Eiropas Sociālā fonda finansēto aktivitāšu īstenošanas kārtība) izpildi, nepieciešams papildināt Ministru kabineta 2011.gada 1.marta noteikumus Nr.170 „Noteikumi par darbības programmas „Cilvēkresursi un nodarbinātība” papildinājuma 1.4.1.1.1.apakšaktivitāti „Kompleksi atbalsta pasākumi iedzīvotāju integrēšanai sabiedrībā un darba tirgū” (turpmāk – MK noteikumi Nr.170) ar jaunu atbalstāmo darbību – zinātnisks pētījums par jauniešu, kas nemācās, nestrādā un neapgūst arodu, profila un aktivizācijas iespējām, vienlaikus nosakot minētā pētījuma izmaksu nosacījumus. Zinātniskā pētījuma (plānotais nosaukums „Social policies for youth”) ietvaros ir plānots novērtēt jauniešu profilu (tai skaitā sociālās problēmas, ar kurām jauniešiem nākas saskarties, ienākot darba tirgū vai izglītības sistēmā), jauniešu garantijas ietvaros īstenoto pasākumu ietekmi uz jauniešu spēju iekārtoties darbā vai atgriezties izglītības sistēmā, jauniešu garantijas ietekmi uz darba tirgu, izveidoto partnerību sadarbības modeli, kā arī minēto pasākumu īstenošanas efektivitāti. Papildus tiks vērtēti jauniešu garantijas pasākumu īstenošanas nosacījumi un to atbilstība mērķa grupas jauniešu, kas nemācās, nestrādā un neapgūst arodu, vajadzībām, kā arī piedāvāti risinājumi jauniešu garantijas efektīvākai īstenošanai un uzraudzībai. Šāda pētījuma nepieciešamība ir saistīta ar paredzēto atbalstu jauniešu garantijas pasākumu īstenošanai 2014.-2020.gada plānošanas perioda ietvaros un tā rezultātus plānots izmantot jauniešu garantijas pasākumu ieviešanas nosacījumu pārskatīšanā, jauniešu aktivizācijas iespēju noteikšanā, pasākumu ieviešanas kontrolē un uzraudzībā utml. Ņemot vērā, ka 1.4.1.1.1.apakšaktivitātes mērķis ir vērsts uz personu iekļaušanos darba tirgū, motivācijas un konkurētspējas paaugstināšanu un tās ietvaros 2007.-2013.gada plānošanas periodā tika īstenoti jauniešu nodarbinātības veicināšanas atbalsta pasākumi, kā arī īstenots cits zinātniskais pētījums „Latvija: kurš ir bezdarbnieks, ekonomiski neaktīvais vai trūcīgais?”, pētījuma par jauniešu, kas nemācās, nestrādā un neapgūst arodu, profilu un aktivizācijas iespējām veikšanu ierosināts organizēt 1.4.1.1.1.apakšaktivitātes ietvaros. Zinātniskā pētījuma izmaksu kopsumma plānota 103 000 EUR apmērā. Papildus (kā neattiecināmās izmaksas) tiek plānots starptautiskas institūcijas līdzfinansējums ne vairāk kā 6 300 EUR apmērā.

Nodarbinātības valsts aģentūrai un Labklājības ministrijai ir nepieciešams augsti kvalificētu pētnieku veikts zinātnisks pētījums par jauniešu, kas nemācās, nestrādā un neapgūst arodu, profilu un aktivizācijas iespējām. OECD ir pasaulē atzīta pētījumu par sociālajiem procesiem valstīs, bezdarbniekiem un darba meklētājiem, veicēja. Šo iemeslu dēļ un saskaņā ar Ministru kabineta 17.12.2013. sēdes lēmumu (protokols Nr.67 92.§. 5.punkts) plānots, ka zinātnisko pētījuma par jauniešu, kas nemācās, nestrādā un neapgūst arodu, profilu un aktivizācijas iespējām veiks OECD. Pētījuma veikšanu ir paredzēts finansēt no ESF līdzekļiem. Pēc vispārējā principa līgumiem, kurus veic ESF finansētu projektu ietvaros, pilnībā jāatbilst Ministru kabineta 2013.gada 2.jūlija instrukcijai Nr.7 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” (turpmāk – MK instrukcija). Pētījumu veikšanai OECD izmanto tikai pašas izstrādātās līgumu standartformas jeb tipveida līgumus. OECD līgumslēgšanas praksē neatkāpjas no līguma tipveida formām un nepieļauj šo līgumu noteikumu izmaiņas. Tādēļ ir nepieciešams paredzēt izņēmumu no vispārējā principa par minētās MK instrukcijas piemērošanu attiecībā uz līgumu ar OECD par pētījuma veikšanu un noteikt, ka finansējuma saņēmējs minēto MK instrukciju attiecībā uz līgumu ar OECD piemēro tiktāl, ciktāl OECD piekrīt līguma papildināšanai ar saistībām, kas minētas MK instrukcijā. Šāda pieeja daļēji atbilstu arī minētās instrukcijas 15.punktā norādītajam, ka līgumu izpildē var piemērot ārvalsts likumu, ja slēdz tipveida līgumu un to paredz šāda līguma noslēgšanas prakse, kā arī MK instrukcijas anotācijā minētais par iespēju izmantot vispārpieņemtos tipveida līgumus;* 2.punktā noteiktā (atbalstīt informatīvajā ziņojumā „Par jauniešu garantijas īstenošanu Latvijā 2014.-2018.gadā” iekļauto pasākumu īstenošanu, lai veicinātu jauniešu, kas nemācās, nestrādā un neapgūst arodu, aktivizāciju, iesaisti profesionālajā izglītībā vai aktīvajos nodarbinātības pasākumos) īstenošanu, nepieciešams veikt bezdarbnieku uzskaites un reģistrēto vakanču informācijas sistēmas (turpmāk – BURVIS) pielāgošanu, kas nepieciešama 2014.-2020.gada plānošanas perioda ietvaros plānoto jauniešu garantijas pasākumu īstenošanai (atbilstoši MK 2013.gada 17.decembra sēdē izskatītajam informatīvajam ziņojumam „Par jauniešu garantijas īstenošanu Latvijā 2014.-2018.gadā” un „Par Eiropas Savienības fondu darbības programmas „Izaugsme un nodarbinātība” 7.2.1.specifiskā atbalsta mērķa „Veicināt nodarbinātībā, izglītībā vai apmācībās neiesaistītu jauniešu nodarbinātību Jauniešu garantijas ietvaros” 1. un 2.kārtas īstenošanu”). Ņemot vērā, ka 1.4.1.1.1.apakšaktivitātes ietvaros tiek īstenoti atbalsta pasākumi jauniešu nodarbinātības veicināšanai un šī atbalsta secīgs turpinājums ir jauniešu garantijas pasākumi 2014.-2020.gada plānošanas perioda ietvaros un to, ka BURVIS pielāgojumi ir nepieciešami kā sagatavošanās aktivitāte jauniešu garantijas 2.kārtas projektam „Sākotnējās profesionālās izglītības programmu īstenošana garantijas jauniešiem ietvaros” (īstenos Valsts izglītības attīstības aģentūra (turpmāk – VIAA)) pirms tā īstenošanas uzsākšanas, BURVIS pielāgojumu veikšana tiek paredzēta 1.4.1.1.1.apakšaktivitātes ietvaros. Minētie pielāgojumi paredzēs iespēju VIAA darbiniekiem attālināti pieslēgties BURVIS un ievadīt datus par jauniešiem, kas tiek iesaistīti VIAA īstenotajās 1-gadīgajās un 1,5-gadīgajās profesionālās izglītības programmās, tādējādi nodrošinot minētās mērķa grupas bezdarbnieku uzskaiti (paredzēts, ka dalību šajās programmās 2014.-2020.gadā uzsāks aptuveni 8 tūkstoši jauniešu, kas veido 24% no visiem jauniešiem, kas tiks iesaistīti jauniešu garantijas pasākumos). Līdz ar to MK noteikumus Nr.170 nepieciešams papildināt ar nosacījumu, ka Eiropas Reģionālās attīstības fonda atbalsta izmaksas atbilstoši Padomes regulas Nr. 1083/2006 34.panta 2.punktam (turpmāk ‑ šķērsfinansējums) 1.4.1.1.1.apakšaktivitātes ietvaros var tikt plānotas arī bezdarbnieku uzskaites un reģistrēto vakanču informācijas sistēmas pielāgošanai.

2. Ar LM rosinātajiem grozījumiem DPP 1.4.1.1.1.apakšaktivitātei „Kompleksi atbalsta pasākumi iedzīvotāju integrēšanai sabiedrībā un darba tirgū” (turpmāk – 1.4.1.1.1.apakšaktivitāte) tiek palielināts pieejamais kopējais attiecināmais finansējums par 1 141 067 EUR (no 16 995 654 EUR uz 18 136 721 EUR), tai skaitā Eiropas Sociālā fonda (turpmāk ‑ ESF) finansējums par 1 141 067 EUR (no 15 566 319 EUR uz 16 707 386 EUR). Valsts budžeta finansējums paliek nemainīgs 1 429 335 EUR. Atbilstoši tiek palielināta ESF atbalsta intensitāte 1.4.1.1.1.apakšaktivitātes ietvaros no 91,59 % uz 92,12 % no projekta attiecināmo izmaksu kopsummas.Papildu finansējums 1 141 067 EUR apmērā pārdalīts no DPP 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” (turpmāk – 1.4.1.2.4.apakšaktivitāte) un tiks izmantots:* pabalsta par asistenta izmantošanu nodrošināšanai cilvēkiem ar I grupas redzes invaliditāti 2014.gadā atbilstoši 2013.gada 6.augusta MK sēdes protokollēmumā Nr.42 84.§ „Informatīvais ziņojums „Par Eiropas Savienības fondu 2007.-2013.gada un 2014.-2020.gada plānošanas perioda pārejas posmā papildu nepieciešamo finansējumu aktīvo nodarbinātības pasākumu nepārtrauktai nodrošināšanai”” minētā finansējuma nepieciešamības pabalstu izmaksai izvērtējumam un piedāvātajām rīcībām (indikatīvi 1 020 850 EUR);
* zinātniska pētījuma par jauniešu, kas nemācās, nestrādā un neapgūst arodu, profilu un aktivizācijas iespējām, piesaistot OECD ekspertīzi, organizēšanai (indikatīvi 103 000 EUR pētījuma izmaksas, t.sk. 3 000 EUR pētījuma tulkošanas izmaksas);
* bezdarbnieku uzskaites un reģistrēto vakanču informācijas sistēmas pielāgošanai, lai nodrošinātu iespēju VIAA darbiniekiem attālināti pieslēgties minētai sistēmai un ievadīt datus (indikatīvi 17 217 EUR).

Finansējuma palielinājums 1.4.1.1.1.apakšaktivitātes ietvaros neietekmēs uzraudzības rādītāju sasniegšanu, jo papildu finansējums tiks izmantots pabalsta izmaksas nodrošināšanai personām ar I grupas redzes invaliditāti 2014.gadā un šo pabalstu turpinās saņemt tās pašas personas, kas pabalstu saņem šobrīd, līdz ar to iznākuma rādītājs netiek palielināts. MK noteikumos Nr.170 noteikto rezultāta rādītāju personas ar I grupas redzes invaliditāti neietekmē.1.4.1.2.4.apakšaktivitātes ietvaros finanšu līdzekļu ietaupījums1 141 067 EUR apmērā radies, noslēdzoties 1.4.1.2.4.apakšaktivitātes 2.kārtas projektiem (pārsvarā ietaupījumi iekšzemes transporta izdevumu pozīcijā sociālās rehabilitācijas, motivācijas un alternatīvās sociālās aprūpes programmu ieviešanas ietvaros), un atbilstoši MK 2012.gada 8.maija lēmuma (Nr.25, 26.§) 7.punktā noteiktajam minētais finanšu līdzekļu ietaupījums nav radies projektos konstatēto neatbilstību vai lauzto līgumu rezultātā.3. Lai nodrošinātu zinātniskā pētījuma īstenošanu par jauniešu, kas nemācās, nestrādā un neiegūst arodu, profilu un aktivizācijas iespējām, piesaistot OECD ekspertīzi, ir nepieciešams noteikt avansa maksājuma apmēru. Ministru kabinets 2013.gada 2.jūlija instrukcijā Nr.7 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija tiešās pārvaldes iestādēs” (turpmāk – instrukcija) ir paredzēti galvenie nosacījumi, kas jāievēro, izstrādājot līgumus, kuru izpildi pilnībā vai daļēji finansē Eiropas Savienības struktūrfondi vai Kohēzijas fonds un līgumu slēdz tiešās pārvaldes iestāde. Instrukcija līguma cenas avansa maksājumus neparedz, izņemot gadījumu, kad avansa maksājums un tā apmērs ir noteikts normatīvajos aktos par attiecīgā ārvalstu finanšu instrumenta īstenošanu. Avansa maksājumu paredzēšana līgumos ir būtiska, jo pakalpojuma sniedzējam var nebūt brīvu finanšu līdzekļu, lai nodrošinātu kvalitatīvu pakalpojuma sniegšanas procesu. Avansa maksājumu apmēru 1.4.1.1.1.apakšaktivitātes ietvaros atbilstoši līdzšinējai praksei ir nepieciešams noteikt50%apmērā, jo tieši ar šādu avansa apmēru par pakalpojumu sniegšanu tiek nodrošināta kvalitatīva pakalpojuma saņemšana un projekta aktivitāšu īstenošana. Avansa noteikšana 50% apmērā pozitīvi ietekmēs arī noslēgtā līguma mērķa sasniegšanu paredzētajā apjomā un kvalitātē. Ņemot vērā, ka projekta ietvaros slēgtajos līgumos tiek atrunāti līguma izpildes nosacījumi, un pārsvarā gadījumu pilna līguma summas apmaksa ir iespējama tikai pēc līgumsaistību izpildes pilnā apjomā, kā arī to, ka līguma neizpildes gadījumā pakalpojuma sniedzējam ir jāatgriež avansa veidā samaksātie finanšu līdzekļi, nepastāv risks neatgūt izmaksātos līdzekļus gadījumos, ja līguma mērķis netiek sasniegts pilnā apmērā.4. Nepieciešams tehniski precizēt MK noteikumu Nr.170 51.1.4. un 51.2.4.apakšpunkta redakciju, vārdu „izmaksas” aizstājot ar vārdu „dotācija”, jo 1.4.1.1.1.apakšaktivitātes ietvaros asistenta pakalpojumu mērķa grupas bezdarbniekiem nodrošina darba devējs un ar to saistītās izmaksas tiek dotētas.Lai nodrošinātu MK noteikumu Nr.170 atbilstību DPP un Ministru kabineta 17.12.2013. sēdes protokola Nr.67 92.§ 2., 5. un 6.punkta īstenošanu, nepieciešams veikt atbilstošus grozījumus MK notiekumos Nr.170:* papildinot atbalstāmās darbības ar zinātnisku pētījumu par jauniešu, kas nemācās, nestrādā un neapgūst arodu, profilu un aktivizācijas iespējām, kā arī nosakot pētījuma izmaksu nosacījumus;
* papildinot šķērsfinansējuma izmaksu pozīciju ar izmaksām bezdarbnieku uzskaites un reģistrēto vakanču informācijas sistēmas pielāgošanai, lai nodrošinātu attālinātas pieslēgšanās, datu ievades un datu uzskaites iespējas;
* palielinot 1.4.1.1.1.aktivitātei pieejamo kopējo attiecināmo finansējumu, ESF un valsts budžeta finansējumu, kā arī atbilstoši precizējot atbalsta intensitāti (tā kā tiek palielināta pamatpiešķīruma atbalsta intensitāte, nepieciešams precizēt arī virssaistību finansējuma ESF un valsts budžeta finansējuma apmēra proporciju);
* nosakot avansa apmēru par zinātniskā pētījuma īstenošanu par jauniešu, kas nemācās, nestrādā un neiegūst arodu, profilu un aktivizācijas iespējām, piesaistot OECD ekspertīzi, slēdzamajos pakalpojuma līgumos;
* tehniski precizējot MK noteikumu Nr.170 51.1.4. un 51.2.4.apakšpunkta redakciju;
* papildinot MK noteikumus ar nosacījumu, ka finansējuma saņēmējs attiecībā uz līgumu ar OECD MK instrukciju piemēro tiktāl, ciktāl to pieļauj OECD standartlīguma nosacījumi.
 |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Finansējuma pārdale tiek ierosināta, ņemot vērā 2014.gada 19.februāra Koalīcijas partneru darba grupas Par ES struktūrfondu un Kohēzijas fonda jautājumiem protokola 1.3.apakšpunktā un 4.a) punktā noteikto. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar I grupas redzes invaliditāti, kuras atbilst Invaliditātes likuma 12.panta pirmās daļas 2.punktā noteiktajām prasībām (2014.gadā vidēji mēnesī 1848 personas). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 696 785 | 1 167 664 | -1 696 785 | -1 696 785 | -1 696 785 |
| 2. Budžeta izdevumi: | 1 770 055 | 1 157 094 | -1 741 598 | -1 770 055 | -1 770 055 |
| 3. Finansiālā ietekme: | -73 270 | 10 570 | 44 813 | 73 270 | 73 270 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta ieņēmumi ir finansējuma Eiropas Sociālā fonda (turpmāk – ESF) daļa, un budžeta izdevumi ir kopējie nepieciešamie līdzekļi attiecīgajā gadā (izņemot 2012.gadā). ESF finansējuma apmērs ir aptuveni 92,12% no kopējās projekta attiecināmo izmaksu kopsummas. Ņemot vērā, ka piešķirtā finansējuma sadalījums starp ESF finansējumu un valsts budžeta finansējumu pa gadiem ir mainījies, procentuālais finansējuma sadalījums dažādos gados ir atšķirīgs.1.4.1.1.1.aktivitātei pieejamais finansējums ir 18 136 721 EUR, tai skaitā ESF finansējums ir 16 707 386 EUR un valsts budžeta finansējums 1 429 335 EUR.1.4.1.1.1.apakšaktivitātei papildus paredz attiecināmo virssaistību finansējumu (valsts budžeta attiecināmais finansējums, kas piešķirts papildus 1.4.1.1.1.apakšaktivitātes DPP noteiktajam finansējumam) 2 161 998,22 EUR apmērā, tai skaitā ESF finansējumu 1 991 632,76 EUR apmērā un valsts budžeta finansējumu 170 365,46 EUR apmērā.Kopējais 1.4.1.1.1.apapkšaktivitātei piešķirtais attiecināmais finansējums ir 20 298 719,22 EUR, tai skaitā ESF finansējums 18 699 018,76 EUR un valsts budžeta finansējums 1 599 700,46 EUR.Līdz 2013.gada 31.decembrim budžetā izlietoti 16 532 245 EUR, no tiem kopējās attiecināmās izmaksas 16 405 325 EUR, tai skaitā ESF finansējums 14 950 275 EUR un valsts budžeta attiecināmais finansējums 1 455 050 EUR, valsts budžeta neattiecināmās izmaksas 82 357 EUR un izmaksas 44 563 EUR apmērā, kas izmaksātas no valsts budžeta projekta mērķa grupas darba devējiem, bet vēlāk atmaksātas budžetā kā neizlietotas. Papildus projektā izmantots Pasaules bankas neattiecināmais līdzfinansējums 30 000 USD (23 007 EUR), kurš neveido valsts budžeta izdevumus.2014.gadam indikatīvi projekta kopējās izmaksas 2 927 149 EUR, no tām kopējās attiecināmās izmaksas 2 927 149 EUR, tai skaitā ESF finansējums 2 864 449 EUR un valsts budžeta attiecināmais finansējums 62 700 EUR.Saskaņā ar Saeimā 2013.gada 7.novembrī pieņemto likumu „Par valsts budžetu 2014.gadam” projekta ieviešanai paredzēts finansējums 1 770 055 EUR, un tas ir par 1 157 094 EUR mazāk kā paredzētie izdevumi projekta ietvaros. Starpību veido aktivitātei pārdalāmais papildu finansējums 1 141 067 EUR apmērā un 2013.gada finansējuma atlikums 16 027 EUR apmērā.Saskaņā ar projekta aprakstā norādīto, 2015.gadam projekta kopējais finansējums indikatīvi paredzams 937 487 EUR, no tā attiecināmās izmaksas 937 487 EUR, tai skaitā ESF finansējums 858 642 EUR un valsts budžeta attiecināmais finansējums 78 845 EUR. Projekta finanšu plānā 2015.gadam saskaņā ar vadošās iestādes metodikas „Metodika par netiešo izmaksu nemainīgās likmes plānošanu un piemērošanu” 3.5.1.punktu iekļauts finanšu ietaupījums no iepriekšējo gadu netiešo izmaksu nemainīgās likmes piemērošanas. Reālas projekta tiešās attiecināmās izmaksas 2015.gadā nav plānotas, tāpēc atmaksas valsts budžetā netiks veiktas. Reālās projekta izmaksas 2015.gadā sagaidāmas indikatīvi 28 457 EUR administratīvajām izmaksām projekta noslēgšanai.Saskaņā ar likumu „Par vidēja termiņa budžeta ietvaru 2014., 2015. un 2016.gadam” finansējums projekta ieviešanai 2015.gadā šobrīd nav paredzēts.Precīzs finansējuma sadalījums 2014. un 2015.gadam būs zināms pēc projekta grozījumu apstiprināšanas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Labklājības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu apropriācijas pārdalei no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana” noteikumu projekta īstenošanai 2014. un 2015.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Labklājības ministrijas rosinātie grozījumi DPP;2. Grozījumi MK 2010.gada 21.jūnija noteikumos Nr.540 „Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas pirmo apakškārtu” (turpmāk – MK noteikumi Nr.540);3. Grozījumi MK 2011.gada 12.aprīļa noteikumos Nr.292 „Noteikumi par darbības programmas „Cilvēkresursi un nodarbinātība” papildinājuma 1.4.1.2.4.apakšaktivitātes „Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otrās kārtas otro apakškārtu” (turpmāk – MK noteikumi Nr.292).Minētie grozījumi tiesību aktos tiks iesniegti Valsts kancelejā izskatīšanai MK sēdē indikatīvi 2014.gada martā. |
| 2. | Atbildīgā institūcija | Labklājības ministrija |
| 3. | Cita informācija | MK noteikumu projekts var tikt virzīts izskatīšanai Ministru kabineta sēdē vienlaikus vai pēc Labklājības ministrijas rosināto grozījumu DPP, MK noteikumu Nr.540 un MK noteikumu Nr.292 apstiprināšanas MK sēdē. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē netika nodrošināta, jo 1.4.1.1.1.apakšaktivitāte tiek īstenota ierobežotas projektu iesniegumu atlases veidā un tās ietvaros jau ir noslēgts līgums par projekta īstenošanu. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nodarbinātības valsts aģentūra kā ES fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas V sadaļa – MK noteikumu projekts šo jomu neskar.

Labklājības ministrs U.Augulis

27.03.2014. 13:05

2780

D.Zvaigzne, 67021660

Dace.Zvaigzne@lm.gov.lv